Earedifyzje (fuotbal)

Earedifyzje280px BasisynformaasjeNamme   EaredifyzjeStifte   1956Lân    NederlânTal klups   18Degradaasje nei   Earste DifyzjeTitelhâlder   PSVWebstee   Earedifyzje
De Earedifyzje is de heechste fuotbalôfdieling yn Nederlân. Yn de Earedifyzje wurdt strieden om it Lânskampioenskip fan Nederlân. De kompetysje wurdt organiseare troch de KNFB, it Nederlânske fuotbalbûn.

 Skiednis 
 Stifting 
Nei de yntroduksje fan it betelle fuotbal yn Nederlân yn 1954 waard yn de earste twa seizoenen it kampioenskip beslist troch it spyljen fan in kampioenskompetysje. Yn 1955 waard hjiroan dielnaam troch de winners fan de fjouwer earste klassen. Yn it seizoen derop wie de yndieling feroare, sadat yn 1956 om it kampioenskip spile waard troch de twa boppeste klups fan de twa haadklassen. Yn seizoen letter waard is systeem wer wizige. No waard de Earedifyzje ynfiert, in lanlike kompetysje om it kampioenskip fan Nederlân.

 Nammewiziging 
De Earedifyzje is in oantal kear fan namme feroare. Dit komt trochdat sûnt 1990 de kompetysje spoansere wurdt troch bedriuwen. Tusken 1990 en 2002 wie de PTT, en letter KPN, de spoanser fan de kompetysje. De namme waard oant 1999 ta feroare yn PTT-Telekompetysje. Letter waarden de nammen KPN-Telekompetysje en KPN Earedifyzje fiert. Yn de simmer fan 2002 moast de KNFB in nei nije spoanser sykje. Dit waard Holland Casino, wêrnei de namme feroare waard ta Holland Casino Earedifyzje.

De kompetysje mocht dan wol jierren lang spoansere wurde, oer it algemien waard net de offisjele namme brûkt, mar bleau de namme Earedifyzje altyd gewoan yn gebrûk. Sûnt 2005 is de offisjele namme ek wer gewoan Earedifyzje.

 Klups seizoen 2024/25 

Achttjin klups spylje it seizoen 2024/25 yn de Earedifyzje. Mei fjouwer klups binne de provinsjes Oerisel en Noard-Brabân it bêst fertsjintwurdige. De provinsjes Seelân en Drinte hawwe alhiel gjin klups op it heechste nivo.

 Klup Plak Stadion Undergrûn Unûnderbrutsen yn Earedifyzje sûnt Ajax Amsterdam Johan Cruijff ArenA Hybride 1956 Almeare City FC Almeare Yanmarstadion Keunstgers 2023 AZ Alkmar AFAS Stadion Hybride 1998 Feyenoord Rotterdam De Kuip Hybride 1956 Fortuna Sittard Sittard Fortuna Sittard Stadion Natuergers 2018 Go Ahead Eagles Dimter De Adelaarshorst Natoergers 2021 FC Grins Grins Euroborg Hybride gers 2024 SK It Hearrenfean It Hearrenfean Abe Lenstra Stadion Natuergers 1993 Heracles Almelo Almelo Erve Asito Keunstgers 2023 NAC Breda Breda Rat Verllegh Stadion Natuergers 2024 N.E.C. Nymwegen Goffertstadion Hybride 2021 PEC Swol Swol [[MAC³PARK stadion]] Hybride 2023 PSV Eindhoven Philips Stadion Natuergers 1956 RKC Waalwyk Waalwyk Mandemakers Stadion Natuergers 2019 Sparta Rotterdam Rotterdam Het Kasteel Keunstgers 2019 FC Twinte Ynskedee De Grolsch Veste Natuergers 2019 FC Utert Utert Stadion Galgenwaard Natuergers 1970 Willem II Tilburch Koning Willem II Stadion Natuergers 2024

 Kompetysje opset 
Yn de Earedifyzje spylje 18 klups om it kampioenskip. De kompetysje begjint almeast yn augustus en einiget yn maaie, yn jannewaris wurdt in winterstop hâlden. Yn fuotbalseizoenen wêrnei't in EK of in WK fuotbal hâlden wurdt, begjint en einiget de kompetysje wat earder. 

De folchoarder fan de stân wurdt efterinoar gearstald op:
 Tal punten
 Doelsaldo
 Tal makke doelpunten
Mochten oan it ein fan de kompetysje twa of mear klups lyk stean dan einigje se lyk op de ranglist. Mocht it nedich wêze dan wurdt der in beslissingswedstriid spile.

 Kampioenskip 
De winner fan de Earedifyzje is de Kampioen betelle fuotbal fan Nederlân. As lânskampioen mei de klup meidwaan oan de Champions League. Hoefolle klups der fjirder oan de Jeropeeske fuotbalkompetysjes dielnimme meie hinget ôf fan de posysje fan Nederlân op de UEFA-koëffisjintenranglist. Op it stuit mei Nederlân ien fêste dielnimmer oan de Champions League ôffeardigje, ien oan de foarwedstriden fan de Champions League en fiif oan de UEFA-kup, wêrfan fjouwer mei de kompetysje en ien mei de KNVB Beker.

 Lânskampioenen 
Jier  Klup1956/1957  Ajax1957/1958  DOS1958/1959  Sparta1959/1960  Ajax1960/1961  Feyenoord1961/1962  Feyenoord1962/1963  PSV1963/1964  DWS1964/1965  Feyenoord1965/1966  Ajax1966/1967  Ajax1967/1968  Ajax1968/1969  Feyenoord1969/1970  Ajax1970/1971  Feyenoord1971/1972AjaxJier  Klup1972/1973  Ajax1973/1974  Feyenoord1974/1975  PSV1975/1976  PSV1976/1977  Ajax1977/1978  PSV1978/1979  Ajax1979/1980  Ajax1980/1981  AZ '671981/1982  Ajax1982/1983  Ajax1983/1984  Feyenoord1984/1985  Ajax1985/1986  PSV1986/1987PSV1987/1988PSVJier  Klup1988/1989  PSV1989/1990  Ajax1990/1991  PSV1991/1992  PSV1992/1993  Feyenoord1993/1994  Ajax1994/1995  Ajax1995/1996  Ajax1996/1997  PSV1997/1998  Ajax1998/1999  Feyenoord1999/2000  PSV2000/2001  PSV2001/2002Ajax2002/2003PSV2003/2004AjaxJier  club2004/2005  PSV2005/2006  PSV2006/2007  PSV2007/2008  PSV2008/2009  AZ2009/2010  FK Twinte2010/2011  Ajax2011/2012  Ajax2012/2013  Ajax2013/2014Ajax2014/2015PSV2015/2016PSV2016/2017Feyenoord2017/2018PSV2018/2019Ajax2019/2020Gjin kampioenJier  club2020/2021  Ajax2021/2022  Ajax2022/2023 Feyenoord2023/2024  PSV2024/2025  PSV

KlupTitelsAjax28PSV22Feyenoord11AZ2DOS, DWS, Sparta, FK Twinte1

 Play-offs 
Fan it seizoen 2005-2006 ôf wurde der ein fan it seizoen play-offs spile. Der binne in oantal ferskillende play-offs. 

De klups dy’t op de plakken 2 oant en mei 5 einige binne, spylje yn in thús- en in útwedstriid om in plak yn de foarwedstriden fan de Champions League. By in lykspul telle útdoelpunten dûbel. De nûmer 2 spilet yn de earste omgong tsjin de nûmer 5 en de nûmer 3 tsjin de nûmer 4. De winners tusken dizze wedstriden spylje ûnderling in wedstriid om it Champions League plak. De ferliezers fan de earste wedstriden spylje om in plak yn de UEFA-kup. De ferliezer hjirfan moat tsjin de winner fan de play-offs fan de plakken 6 oant en mei 9 spylje.

De klups op de plakken 6 oant en mei 9 spylje om in UEFA-kup plak. It systeem is kreklyk as by de earste play-offs. De winner fan de ‘finale’ fan dizze play-offs spilet tsjin de ferliezer fan de Champions League play-offs. De ferliezer fan dizze finale mei yn de Intertoto Kup spylje.

De tredde play-off giet om in Intertotoplak. Ek dit systeem is it selde as yn de earste. De winner fan dizze play-offs mei oan de Intertoto mei dwaan. 

De nûmer 1 (de kampioen), de nûmers 14 en 15 en de nûmer 18 (die gelyk degradearret) spylje gjin play-offs. De nûmers 16 en 17 moatte promoasje-degradaasje wedstriden spylje.

 Promoasje-degradaasje 
Yn de fjirde en lêste play-off wurdt fêststeld hokker klups yn it kommende seizoen yn de Earedifyzje spylje meie. 

De nûmers 16 en 17 spylje dêryn tsjin de acht bêste klups út de Earste difyzje, útsein de nûmer 1 dy’t gelyk promovearret. De play-offs bestean út trije omgongen. Yn de earste omgong spylje fjouwer klups. Dat binne de fjouwer leechst klasseare klups fan de acht út de Earste difyzje. De nûmer 5 spilet tsjin de nûmer 8 en de nûmer 6 tsjin de nûmer 7. Kreklyk as yn de play-offs om Jeropeesk fuotbal wurde ek hjir in thús- en in útwedstriid spile.

Yn de twadde omgong streame de oare fjouwer klups út de Earste difyzje derby yn. De winners hjirfan wurde út in bêste-út-trije selekteare en kwalifisearje har foar de lêste ommgong. Yn de finale wurde, ek út in bêste-út-trije, de twa winners selekteare. Dy sille yn it folgjende seizoen yn de Earedifyzje spylje.

 Mediarjochten 
Ta tsjinstelling fan oare kompetysjes, dêr't omroppen mei eltse klup apart ûnderhannelje moatte om de rjochten, binne yn Nederlân de mediarjochten troch alle klups gearbrocht yn de Earedifyzje CV. De rjochten wurde om de safolle tiid ferkocht.

Op it stuit binne in ferskaat oan rjochten:
 Rjocht op it útstjoeren fan alle rjochtstreekse wedstriden.
 Rjocht op it útstjoeren fan de rjochtstreekse wedstriid op freed.
 Earste útstjoerrjocht op de wedstriidgearfettings.
 Twadde útstjoerrjocht op de wedstriidgearfettings.
 Radiorjochten, foar rjochtstreeks ferslach.

Dy rjochten gean net op foar lokale omroppen. Dy hawwe gjin rjochten nedich en meie sa streekrjocht radioferslaggen dwaan en gearfettings útstjoere nei de kompetysjeomgong. Dy omroppen meie allinnich bylden útstjoere fan klups yn harren eigen fersoargingsgebiet. Fierder meie klups ek harren eigen bylden sjen litte op harren webstee of yn in eigen telefyzjeprogramma.

 Sjoch ek 
 Frouljus Earedifyzje
 Earste Difyzje
 Twadde Difyzje
 KNFB
 Nederlânsk kampioenskip fuotbal

 Keppelings om utens 
 De offisjele webstee fan de Earedifyzje
 De offisjele webstee fan de KNFB

Kategory:Fuotbal yn Nederlân
Kategory:Sportevenemint yn Nederlân
Kategory:Weromkearend evenemint ynsteld yn 1956